作者:劉克莊
標題:沁園春
內容:一卷陰符，二石硬弓，百斤寶刀。更玉花驄噴，鳴鞭電抹，烏絲闌展，醉墨龍跳。牛角書生，虯髯豪客，談笑皆堪折簡招。依稀記，曾請纓系粵，草檄徵遼。當年目視雲霄。誰通道淒涼今折腰。悵燕然未勒，南歸草草，長安不見，北望迢迢。老去胸中，有些磊塊，歌罷猶須著酒澆。休休也，但帽邊鬢改，鏡裡顏凋。